पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। शहरवासियों को सोमवार की शाम हुई तेज बारिश ने उमस से राहत दी। शाम 6 बजे आई आंधी ने कुछ देर के लिए जनजीवन अस्त-व्यस्त कर दिया, इसके बाद लगभग एक घंटे तक चली बारिश से सड़कें लबालब हो गईं। इस दौरान करीब १.१ मिमी बारिश दर्ज की गई। मौैसम विशेषज्ञों ने इसे प्री-मानसून की बारिश बताया है और संभावना जताई है कि चार दिन के भीतर अंचल में मानसून प्रवेश कर जाएगा।
एक दिन पहले हल्की बूंदाबादी व बादल छाने के कारण सोमवार को सुबह से ही लोग उमस परेशान थे। दोपहर में पारा 42 डिग्री सेल्सियस के पार पहुंच गया। शाम छह बजे के बाद मौसम ने अचानक करवट ली। धूल भरी आंधी आने से कई स्थानों पर पेड़ की डालियां गिर पड़ीं तथा होर्डिंग उखड़ गई। साथ ही, शहर के एक बड़े हिस्से में बिजली सप्लाई ठप हो गई। इसके बाद 6.45 बजे से बारिश शुरू हो गई जो रात लगभग आठ बजे तक जारी रही।
और होगी बारिश
मौसम वैज्ञानिक उमाशंकर चौकसे के मुताबिक, मानसून इंदौर तक पहुंच चुका है, इसलिए संभावना है कि चार दिन के अंदर अंचल में यह दस्तक दे सकता है। अगले तीन दिन तक बादल छाए रहेंगे। साथ ही गरज के साथ बारिश की संभावना है।
प्रदेश में मानसून की दस्तक
भोपालत्न मानसून ने मध्यप्रदेश में दस्तक दे दी है। सोमवार को यह इंदौर, होशंगाबाद और पचमढ़ी पहुंच गया। अपनी निर्धारित तिथि 11 जून से एक दिन पहले मानसून ने प्रदेश में प्रवेश किया है। मौसम विभाग का कहना है कि अगले 48 घंटे में यह भोपाल, जबलपुर, सागर समेत प्रदेश के कुछ अन्य हिस्सों में पहुंच सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn